2016. gada 2. augustā Noteikumi Nr. 498

Rīgā (prot. Nr. 38  8. §)

**Grozījumi Ministru kabineta 2016. gada 22. marta noteikumos Nr. 162 "Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem"**

Izdoti saskaņā ar

likuma "Par nodokļiem un nodevām"

22.2 panta pirmo un sesto daļu

Izdarīt Ministru kabineta 2016. gada 22. marta noteikumos Nr. 162 "Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem" (Latvijas Vēstnesis, 2016, 59. nr.) šādus grozījumus:

1. Aizstāt 2. punktā vārdus "ziņojuma veidlapu (turpmāk – ziņojums) (pielikums)" ar vārdu "ziņojumu".

2. Papildināt 3. punktu aiz vārda "sniedzēju" ar vārdiem "vai izmantojot Valsts ieņēmumu dienesta Elektroniskās deklarēšanas sistēmu (turpmāk – elektroniskā deklarēšanas sistēma)".

3. Izteikt 4. punktu šādā redakcijā:

"4. Ja ziņojumu iesniedz, izmantojot elektronisko pastu, šo noteikumu pielikumā norādīto ziņojuma veidlapu noformē atvērtā biroja XML (Office Open XML) datņu formātā vai atbilstoši Valsts ieņēmumu dienesta tīmekļvietnē publicētajai informācijai citā datņu formātā."

4. Papildināt noteikumus ar 4.1 punktu šādā redakcijā:

"4.1 Ja ziņojumu iesniedz, izmantojot elektroniskās deklarēšanas sistēmu, to aizpilda tiešsaistes režīmā, izmantojot noteiktu formu, vai augšupielādē failu XML formātā atbilstoši Valsts ieņēmumu dienesta tīmekļvietnē publicētajai informācijai par XML shēmas struktūru un prasībām."

5. Papildināt 5. punktu aiz vārda "ziņojumu" ar vārdiem "noformējot to atvērtā biroja XML (Office Open XML) datņu formātā vai atbilstoši Valsts ieņēmumu dienesta tīmekļvietnē publicētajai informācijai citā datņu formātā".

6. Papildināt noteikumus ar 8. punktu šādā redakcijā:

"8. Kredītiestādei un maksājumu pakalpojumu sniedzējam ir tiesības ziņojumu aizpildīt saskaņā ar šo noteikumu pielikumā norādīto ziņojuma veidlapu, noformējot to atvērtā biroja XML (Office Open XML) datņu formātā vai atbilstoši Valsts ieņēmumu dienesta tīmekļvietnē publicētajai informācijai citā datņu formātāun iesniegt Valsts ieņēmumu dienestā elektroniski līdz 2017. gada 31. decembrim. Sākot ar 2017. gada 1. maiju, ziņojumu var iesniegt tiešsaistes režīmā, izmantojot elektroniskās deklarēšanas sistēmu."

Ministru prezidents Māris Kučinskis

Finanšu ministre Dana Reizniece-Ozola